آلمانیا باش ناظیری آنگلا مرکل، آوروپادا، اولوسلار آراسی پول صاندیغی بنزر بیر پول صاندیغی یارادیلماسینی ایسته‌دی.
ایتالیادا اوزون مدت‌دیر داوام ائدن سیاسی گرگین‌لیک‌لرین آورو بؤلگه سینه منفی تأثیری و آمریکا باشقانی دونالد ترامپین گؤمروک وئرگی‌سی قراری ایقتیصادی بحرانا سوروک‌لنن آوروپا بیرلیگی، چیخیش یولو آختاریر.
اؤتن هفته‌لرده "آوروپا بیرلیگی اصلاحات‌لاری موضوعسوندا، آورو بؤلگه‌سی‌نین هله بحران‌لارا قارشی کیفایت قدر امنیته مالیک اولمادیغینا دایر ماکرون ایله عینی فیکیردییک" آچیقلاماسی ائدن مرکل، فرانکفورتر آلگمین زیتونگ قزئتینه وئردیگی موصاحیبه‌ده، آوروپادا اولوسلار آراسی پول صاندیغی بنزر بیر "آوروپا پول صاندیغی" قورولماسینی تکرار گوندمه گتیردی.
مرکل، آوروپا پول صاندیغی‌نین، آورو بؤلگه‌سی‌نین هامی‌سینی تهلوکه‌یه سالان بورج پروبلم‌لری یاشایان عضو‌لره یاردیم ائتمک اوچون اوزون مدّت‌لی کرئدیت وئره بیله‌جگینی بیلدیریب،
کرئدیلرین واختی 30 ایله یاییلا و آلت یاپی اصلاحات شرطی گئتیریله‌بیلیر. بونا علاوه اولا‌راق، مسئلن، 5 ایل کیمی قیسا مدت‌لی بیر کرئدیت وئره‌بیلمه احتیمالینی خیال ائده بیلیرم. اولوسلار آراسی پول صاندیغی ایله فوق‌ العاده حال‌لار سببین‌دن ایقتیصادی چتین‌لیک چکن اؤلکه‌لری قورویابیله‌جگیک" دئدی.
دیگر طرف‌دن، ایتالیادا، 88 گونون سونوندا پارتیلر کوالیسیون اوچون راضیلیغا گلدی. آنجاق کونسنسوس یئنه ده بروکسل و اولوسلار آراسی مالی چئوره‌لرینده دقتله ایزلنیر.
کابینه‌نین آند ایچمه ائتمه‌سیله وظیفه‌یه باشلایان یئنی کوالیسیونون آوروپا بیرلیگینه قارشی شوبهه‌لی موقعیتی معلومدور.
آوروپا بیرلیگی ایله موقاویله‌لرین نظردن کئچیریلمه‌سی و آوروپا بیرلیگیندن چیخماق دا کوالیسیون پارتی‌لری‌نین سئچیم وعدلری آراسیندا.
